# Alpo Noponen

### Wikipedia

Kirjailija ja runoilija Alpo Noponen

Alpo Noponen (s. 10. joulukuuta 1862, Kolkontaipaleen kylä Rantasalmen puolella – k. 21. helmikuuta 1927, Helsinki) oli suomalainen kirjailija ja runoilija.

## [muokkaa] Elämä ja ura

Noponen varttui Heinävedellä ja asui aikuisena Helsingissä. Hän oli naimisissa opettaja Johanna Jurvasen kanssa.

Hän kävi Kerman kansakoulua Heinävedellä ja oli Otto Kotilaisen lapsuudenystävä. Myöhemmin hän sanoitti ainakin Kotilaisen säveltämän joululaulun "Kun joulu on", joka alkaa sanoin "Kun maass’ on hanki...". Myös Leevi Madetojan säveltämä "Arkihuolesi kaikki heitä" on Noposen sanoittama.

Hän aloitti opettajaksi opiskelun 1883 ja valmistui Sortavalan seminaarista 1887 ja toimi opettajana ensin Mäntyharjulla. Hän pääsi opettamaan Helsinkiin Tehtaankadun kansakouluun 1894. Hän toimitti Mikkeli-lehteä, kunnes Helsinkiin muutettuaan alkoi avustaa Uutta Suometarta. Sen jatkajaa Uutta Suomea hän avusti lopun ikäänsä. Hän avusti myös Kansakoulun lehteä ja lastenlehteä Joulupukki sekä toimitti Valistuksen Lastenlehteä.

## [muokkaa] Teoksia

### [muokkaa] Runoja

- Urpuja (1894)
- Nuoruuden muistoksi (1912)
- Vaelletuilta vuosilta (1923)

### [muokkaa] Näytelmiä

- Ahab, Israelin kuningas (1899)
- Hemming Gad (1903)
- Savi soran alla (1911)
- Lapin profeetta" (1913)

Kaikki saivat ensi-iltansa Kansallisteatterissa.

### [muokkaa] Kertomuskokoelmia

- Ensimmäiseltä vuosikymmeneltä (1905)
- Ihmisyyden merkki (1908).

Noponen on myös suomentanut, mm. Runebergin virsiä. Lukukirjoja ja historian oppikirjoja hän julkaisi yhdessä muiden tekijöiden kanssa.

## [muokkaa] Aiheesta muualla

Wikiaineistossa on lähdetekstiä aiheesta:
Alpo Noponen

- Arkihuolesi kaikki heitä : Rakkaimmat joululaulut ja niiden tekijät (Gummerus)

Haettu osoitteesta http://fi.wikipedia.org../../../a/l/p/Alpo_Noponen_840c.html

Luokat: Heinävesi | Suomalaiset runoilijat | Suomalaiset kirjailijat | Suomentajat

##### Views

- Artikkeli
- Keskustelu
- Nykyinen versio

##### Etsi